Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1456

c) a legutolsó vegetációs időszak kezdete óta a puffer zónából származó, Erwinia amylovora fertőzés tüneteit mutató növényekről vett mintákon elvégzett laboratóriumi vizsgálat eredménye alapján történik. A biztonsági sávban lévő tábláról az Erwinia amylovora fertőzés tüneteit mutató gazdanövényeket hatósági vizsgálat vagy engedély nélkül eltávolítani nem lehet. A zárlat legkorábban az utolsó fertőzés felszámolását követő 1 év után oldható fel. 1.2.4. Pseudomonas syringae pv. persicae (Prunier et al.) Young et al., Xanthomonas campestris pv. pruni (Smith) Dye, Xylophilus ampelinus (Panagopoulos) Willems et al. A rendelet 2. számú melléklet B rész b) 7., 9. és 12. pontjában meghatározott növényfajok fertőzött növényállományát és területét haladéktalanul zárlat alá kell helyezni. A fertőzött növényeket meg kell semmisíteni, amelyet a kórokozó azonosítását követően haladéktalanul a növényanyag eltávolításával és elégetésével kell végrehajtani. Tilos fertőzött körzetben — ellenőrzött törzsültetvény, illetve törzsgyümölcsös kivételével — vegetatív szaporítóés ültetvényanyag termelés céljára fát kijelölni, arról vesszőt, szemzőhajtást szedni, felhasználni, forgalmazni. Fertőzött körzetből vegetatív szaporítóanyag csak akkor forgalmazható, ha az előállítás helye és annak 1000 m-es körzete fertőzésmentes és a termelő a kötelező technológiát betartotta. A zárlat alatt lévő növények termésének felhasználását és forgalmazását a határozat előírásai szabályozzák. A zárlat legkorábban az utolsó fertőzés felszámolását követő 1 év után oldható fel. 1.2.5. Clavibacter michiganensis ssp. indisiosus (McCulloch) Davis et al., Pseudomonas caryophylli (Burkholder) Starr and Burkholder, Erwinia stewartii pv. stewartii (Smith) Dye, Xanthomonas fragariae Kennedy et King A rendelet 2. számú melléklet B rész b) 1., 5., 6. és 11. pontjában meghatározott növényfajok fertőzött növényállományát és területét soron kívül zárlat alá kell helyezni. A fertőzött növényeket, növényállományrészeket meg kell semmisíteni, amelyet a kórokozó azonosítását követően haladéktalanul a növényanyag eltávolításával és égetésével vagy mély elásásával kell végrehajtani. Szaporító- és ültetvényanyag előállítás esetén a növényállományt a szaporításból ki kell zárni. A zárlat alatt lévő terület növényeit és a termést szaporítási célra tilos felhasználni. A zárlat alatt lévő növények termésének felhasználását és forgalmazását a határozat előírásai szabályozzák. 2001/6. szám A területen a kórokozó gazdanövényei 4 évig nem termeszthetők. Termesztő berendezésekben talajcsere esetén a 4 éves korlátozás 1 évre csökkenthető. A zárlat a fertőzés felszámolását követő 4, illetve 1 év után oldható fel. 1.2.6. Clavibacter michiganensis ssp. michiganensis (Smith) Davis et al., Erwinia chrysanthemi pv. dianthicola (Hellmers) Dickey, Xanthomonas campestris pv. phaseoli (Smith) Dye, Xanthomonas campestris pv. vesicatoria (Doidge) Dye A rendelet 2. számú melléklet B rész b) 2., 4., 8. és 10. pontjában meghatározott növényfajok fertőzött szaporító- és ültetvényanyagát, valamint ezek termőterületét, termesztő berendezését zárlat alá kell helyezni, és a növényállományt a szaporításból ki kell zárni. A kórokozó azonosítását követően a fertőzött szaporító- és ültetvényanyagot meg kell semmisíteni. A zárlat alatt lévő növények termésének felhasználását és forgalmazását a határozat előírásai szabályozzák. A zárlat a fertőzött növények szelektálása, illetve a fertőzés megszüntetése után oldható fel. 1.3. Gombák 1.3.1. Plasmopara halstedii (Farl.) Berl. and de Tony A fertőzött napraforgó vetőmag előállító területre zárlatot kell elrendelni, amely előírja a kórokozó elleni vegyszeres védekezést, valamint a növénymaradványok szakszerű beszántását. Ennek elvégzése után a területi zárlat feloldható. A fertőzött napraforgó vetőmag csak hatásos csávázást követően használható fel. Fertőzés észlelése esetén, a táblán napraforgó vetőmag 5, ipari napraforgó 3 éven belül nem termeszthető. 1.3.2. Synchytrium endobioticum (Schilbersky) Percival A kórokozó által fertőzöttnek kell nyilvánítani azt a területet, ahol a burgonya varasodás betegség tünetét legalább egy növényen felfedezték. A fertőzött területet, burgonyaállományt és gumótételt zárlat alá kell helyezni. A fertőzött állományt a szaporításból ki kell zárni. A szaporítás céljából termesztett burgonya a zárlati határozatban szabályozott korlátozások mellett csak ipari vagy étkezési célra használható fel. A fertőzött gumót és szárat, valamint a burgonya felhasználása után a tárolóhelyet fertőtleníteni kell. A fertőzött területen 5 évig tilos a burgonya, valamint az átültetésre termesztett vagy földben raktározott egyéb gazdanövény termesztése. A fertőzés felszámolása és a mentesség fenntartása esetén a zárlat 5 év elteltével oldható fel. A fertőzött terület körül biztonsági sávot kell kialakítani, ahol csak a kórokozóra rezisztens burgonyafajta termeszthető. Egy burgonyafajta Synchytrium endobioticum károsítóra akkor tekinthető rezisztensnek, ha a kórokozó patogén ágensével úgy reagál, hogy másodlagos fertőzés nem alakul ki. A biztonsági sávban a termelő köteles a növényvédelmi hatóság által elrendelt védekezési előírásokat betartani. 1.3.3. Phoma tracheiphila (Petri) Kanchaveli and Gikashvili A rendelet 2. számú melléklet B rész c) 6. pontjában meghatározott növényfajok fertőzött területét, termesztő berendezését, növényállományát, növényanyagát, szaporító- és ültetvényanyagát zárlat alá kell helyezni. A fertőzött növényeket, növényállományrészt vagy gócokat meg kell semmisíteni. Szaporító- és ültetvényanyag előállítás esetén a növényállományt a szaporításból véglegesen ki kell zárni. A zárlat a fertőzés felszámolását követő vegetációs időszak végén oldható fel. 1.3.4. Ceratocystis fimbriata f.sp. platani Walter, Cryphonectria parasitica (Murill) Barr, Melampsora medusae Thümen, Scirrhia pini Funk and Parker A rendelet 2. számú melléklet B rész c) 1., 3. és 10. pontjában meghatározott növényfajok, valamint a Melampsore medusae Thümen gazdanövényei fertőzött szaporító- és ültetvényanyagát, a fertőzött anyanövényeit, valamint ezek területét zárlat alá kell helyezni. A fertőzött növényeket, növényállományrészt vagy gócokat meg kell semmisíteni. A nem szaporító- és ültetvényanyag előállító állományokban előforduló fertőzéseknél a fertőzött egyedek megsemmisítésétől, a fertőzés megfelelő izolálása és az állomány rendszeres kezelésének biztosítása esetén, el lehet tekinteni. A szaporító- és ültetvényanyagokra elrendelt zárlat a fertőzés felszámolását és a fertőzött egyedek szelektálását követően 1 év elteltével oldható fel. 1.3.5. Colletotrichum acutatum Simmonds, Didymella ligulicola (Baker, Dimock et Davis) v. Arx, Phialophora cinerescens (Wollenweber) Beyma, Phytophthora fragariae Hickman var. fragariae, Verticillium albo-atrum Reinke et Berthold, Verticillium dahliae Klebahn A rendelet 2. számú melléklet B rész c) 2., 4., 5., 7., 11. és 12. pontjában meghatározott növényfajok fertőzött területét, termesztő berendezését, növényállományát, szaporító- és ültetvényanyagát zárlat alá kell helyezni. Szaporító- és ültetvényanyag termesztésénél az anyanövényeket és a növényállományt a szaporításból ki kell zárni. A fertőzött növényeket és a növényállományrészt meg kell semmisíteni. A területen, termesztő berendezésben 1 évig, Phytophthora fragariae Hickman var. fragariae fertőzésekor pedig 10 évig nem termeszthetők e károsítók gazdanövényei. A termesztő berendezések alatt talajfertőtlenítés elvégzése kötelező. 1.3.6. Puccinia horiana Hennings A Dendranthema (DC.) Des Moul növények fertőzött szaporító- és ültetvényanyagát előállító területeket, termesztő berendezést, valamint a szaporító- és ültetvényanyag állományt zárlat alá kell helyezni, az anyanövényeket és a szaporulatot a szaporításból ki kell zárni. A fertő- 2001/6. szám zött anyanövényeket és növényállományrészt meg kell semmisíteni. A tünetmentes állományt rendszeres növényvédelmi kezelésben kell részesíteni, melyet az illetékes Szolgálat havonként ellenőriz. A fertőzött szaporító- és ültetvényanyag előállító területen elrendelt zárlat a fertőzés megszüntetését követő teljes vegetációs időszak végén oldható fel. Termesztő berendezés alatt talajfertőtlenítés elvégzése kötelező. Árutermő állományok esetében a kórokozó ellen hatékony védekezést kell folytatni, és a fertőzés eredményes felszámolásáig export szállítási korlátozást szükséges elrendelni. 1.4. Vírusok és vírusszerű szervezetek 1.4.1. Apple proliferation phytoplasma, Apricot chlorotic leafroll phytoplasma, Pear decline phytoplasma gyümöcsfán, Grapevine flavescens dorée phytoplasma szőlőn A fertőzött növényeket, valamint a környezetükben lévő és a fertőzés továbbterjesztésére alkalmas növényeket haladéktalanul zárlat alá kell helyezni. A fertőzött növényeket soron kívül meg kell semmisíteni, és a fertőzés körzetét megfigyelés alatt kell tartani. Szaporító- és ültetvényanyagok esetében a fertőzött növények környezetében lévő gazdanövényeket, továbbá a fertőzött növények anyanövényeit e károsítók kimutatására alkalmas módszerekkel meg kell vizsgálni, és a vizsgálat eredménye alapján a fertőzött növényeket és közvetlen környezetében lévő nem fertőzött gazdanövényeket haladéktalanul meg kell semmisíteni. A fertőzést terjesztő gazdaszervezetek irtásáról, a fitoplazmát terjesztő vektorok elleni védekezésről folyamatosan gondoskodni kell. A zárlat a fertőzés megszüntetése után, a mentes vizsgálati eredmények birtokában oldható fel. 1.4.2. Tobacco ringspot nepovirus, Tomato ringspot nepovirus szőlőn, gyümölcsfa fajokon, bogyós termésű növényeken és lágyszárú növényeken A fertőzött növényeket, valamint a környezetükben lévő és a fertőzés továbbterjesztésére alkalmas növényeket haladéktalanul zárlat alá kell helyezni. A fertőzött növényeket soron kívül meg kell semmisíteni, és a fertőzés körzetét megfigyelés alatt kell tartani. Szaporító- és ültetvényanyagok esetében a fertőzött növények környezetében lévő gazdanövényeket, továbbá a fertőzött növények anyanövényeit e károsítók kimutatására alkalmas módszerekkel meg kell vizsgálni, és a fertőzött növényeket és közvetlen környezetében lévő nem fertőzött gazdanövényeket haladéktalanul meg kell semmisíteni. Fertőzöttség megállapítása esetén talajvizsgálatot kell végezni. A vírus fonálféreg vektorának előfordulásakor a megsemmisített növények területén talajfertőtlenítést kell végezni. A fertőtlenített területen gazdanövényeket termelni tilos. A fertőzést terjesztő gyomnövények irtásáról folyamatosan gondoskodni kell. A zárlat a fertőzés megszüntetése után, a mentes vizsgálati eredmények birtokában, 2 év elteltével oldható fel. 1.4.3. Arabis mosaic nepovirus, Cherry leaf roll nepovirus Rubus-on, Prunus necrotic ringspot virus Rubus-on, Raspberry ringspot nepovirus, Strawberry crinkle citorhabdovirus, Strawberry latent ringspot nepovirus, Strawberry mild yellow edge luteovirus, Strawberry vein-banding caulimovirus, Tomato black ring nepovirus A rendelet 2. számú melléklet B rész d) 1., 3., 10., 11., 13., 14., 15. és 16. pontjában meghatározott növényfajok, valamint a Strawberry vein-banding caulimovirus gazdanövényei szaporító- és ültetvényanyag előállításánál fertőzési gyanú esetén a fertőzött növényeket, valamint a környezetükben lévő és a fertőzés továbbterjesztésére alkalmas növényeket haladéktalanul zárlat alá kell helyezni. A tünetes egyedeket, valamint a fertőzött növények környezetében lévő gazdanövényeket, továbbá a fertőzött növények anyanövényeit e károsítók kimutatására alkalmas módszerekkel meg kell vizsgálni, és a vizsgálat eredménye alapján a fertőzött növényeket és meghatározott távolságban lévő nem fertőzött gazdanövényeket haladéktalanul meg kell semmisíteni. Fonálféreg vektorral terjedő vírusfertőzöttség megállapítása esetén talajvizsgálatot kell végezni. A vírus fonálféreg vektorának előfordulásakor a megsemmisített növények területén talajfertőtlenítést kell végezni. A fertőtlenített területen gazdanövényeket termelni tilos. A fertőzést terjesztő gyomnövények és a rovarvektorral terjedő vírusfertőzöttség megállapítása esetén a fertőzést terjesztő gazdaszervezetek irtásáról folyamatosan gondoskodni kell. A zárlat a fertőzés megszüntetése után, a mentes vizsgálati eredmények birtokában, 2 év elteltével oldható fel. 1.4.4. Plum pox potyvirus termesztett csonthéjas gyümölcsfa fajok és dísz Prunus fajok szaporító- és ültetvényanyag előállítása esetén (a vetőmag kivételével) A fertőzött növényeket, valamint a környezetükben lévő és a fertőzés továbbterjesztésére alkalmas növényeket haladéktalanul zárlat alá kell helyezni. A fertőzött növényeket soron kívül meg kell semmisíteni, és a fertőzés körzetét megfigyelés alatt kell tartani. A fertőzött növények anyanövényeit a károsító kimutatására alkalmas módszerrel meg kell vizsgálni, és fertőzöttség esetén azokat meg kell semmisíteni. A fertőzést terjesztő gazdaszervezetek irtásáról és a vektorok elleni védekezésről folyamatosan gondoskodni kell. A zárlat a fertőzés megszüntetése után, a mentes vizsgálati eredmények birtokában oldható fel. 1.4.5. Chrysanthemum stunt viroid, Potato spindle tuber viroid, Potato Stolbur phytoplasma A rendelet 2. számú melléklet B rész d) 4. és 9. pontjában meghatározott növényfajok, valamint a Potato spindle tuber viroid gazdanövényei fertőzött növényállományát és termését, továbbá a közvetlen környezetében lévő gazdanövényeket, valamint mindezek termőfelületét vagy ter- 2001/6. szám mesztő berendezését haladéktalanul zárlat alá kell helyezni. A fertőzött növényeket, illetve növényállományrészt haladéktalanul meg kell semmisíteni. Növényi szaporítóanyag termesztésénél a zárlat alá helyezett teljes növényállományt a szaporításból véglegesen ki kell zárni. A növényállományt és környezetét rendszeres megfigyelés alatt kell tartani. A termés, illetőleg a növények felhasználására, a terület vagy a termesztő berendezés hasznosítására, illetőleg kezelésére vonatkozó szakmai előírásokról a zárlati határozat rendelkezik. A zárlat a fertőzés megszüntetése után legkorábban a tenyészidő, illetőleg a termesztési folyamat végén oldható fel. 1.4.6. Beet leaf curl rhabdovirus, Tomato spotted wilt tospovirus, Tomato yellow leaf curl bigeminivirus lágyszárú növényeken A rendelet 2. számú melléklet B rész d) 2., 17. és 18. pontjában meghatározott növényfajok fertőzött növényállományát és termését, továbbá a közvetlen környezetében lévő gazdanövényeket, valamint mindezek termőfelületét vagy termesztő berendezését haladéktalanul zárlat alá kell helyezni. A fertőzött növényeket, illetve növényállományrészt haladéktalanul meg kell semmisíteni. Növényi szaporító- és ültetvényanyag termesztésénél a zárlat alá helyezett teljes növényállományt a szaporításból véglegesen ki kell zárni. A növényállományt és környezetét rendszeres megfigyelés alatt kell tartani. A termés, illetőleg a növények felhasználására, a terület vagy a termesztő berendezés hasznosítására, illetőleg kezelésére vonatkozó szakmai előírásról a zárlati határozat rendelkezik. A fertőzést terjesztő rovarvektorok elleni védekezésről folyamatosan gondoskodni kell. A zárlat a fertőzés megszüntetése után legkorábban a tenyészidő, illetőleg a termesztési folyamat végén oldható fel. 1.4.7. Citrus tristeza closterovirus (európai törzsek), Citrus vein enation woody gall disease, Spiroplasma citri Citrus-féléken A rendelet 2. számú melléklet B rész d) 5., 6. és 12. pontjában meghatározott növényfajok fertőzött növényállományát és termesztő berendezését haladéktalanul zárlat alá kell helyezni. A fertőzött növényeket és termésüket haladéktalanul meg kell semmisíteni. A növényi szaporítóanyag termesztésnél a zárlat alá helyezett teljes növényállományt a szaporításból végleg ki kell zárni. A növényállományt és környezetét rendszeres megfigyelés alatt kell tartani. A fertőzést terjesztő gazdaszervezetek irtásáról folyamatosan gondoskodni kell. A növények felhasználására, a termesztő berendezés hasznosítására, illetőleg kezelésére a vonatkozó szakmai előírásról a zárlati határozat rendelkezik. A zárlat a fertőzés megszüntetése után, a mentes vizsgálati eredmények birtokában oldható fel. 1.4.8. Blueberry leaf mottle nepovirus szőlő és áfonya növényeken A fertőzött növényeket, valamint a környezetükben lévő és a fertőzés továbbterjesztésére alkalmas növényeket haladéktalanul zárlat alá kell helyezni. A fertőzött növényeket soron kívül meg kell semmisíteni, és a fertőzés körzetét megfigyelés alatt kell tartani. Szaporító- és ültetvényanyagok esetében a fertőzött növények környezetében lévő gazdanövényeket, továbbá a fertőzött növények anyanövényeit e károsítók kimutatására alkalmas módszerekkel meg kell vizsgálni, és fertőzöttség esetén haladéktalanul meg kell semmisíteni. A zárlat a fertőzés megszüntetése után, a mentes vizsgálati eredmények birtokában oldható fel. Vizsgálatköteles nem zárlati károsítók 2.1. Rovarok, atkák és fonálférgek fejlődésük valamennyi stádiumában 2.1.1. Bemisia tabaci (Gennadius), Cacoecimorpha pronubana Hübner, Frankliniella occidentalis (Pergande), Scaphoideus titanus Ball A rendelet 3. számú melléklet a) 1., 2., 5. és 10. pontjában meghatározott növényfajok fertőzött területét, termesztő berendezését, növényállományát zárlat alá kell helyezni. A zárlat alatti terület növényei, szaporító- és ültetvényanyagai, a vágott virágok kivételével, a fertőzés felszámolásáig nem hozhatók forgalomba. Eredménytelen termelői védekezés esetében kötelező érvényű fertőtlenítést és szükség esetén a fertőzött növények megsemmisítését határozatban kell elrendelni. A zárlat a fertőzés felszámolását követő 1 hónap múlva oldható fel. 2.1.2. Ceratitis capitata (Wiedemann) A rendelet 3. számú melléklet a) 3. pontjában meghatározott növényfajok fertőzött gyümölcstermő állományát és gyümölcstételét zárlat alá kell helyezni. Termő gyümölcsösben a kártevő ellen hatékony védekezést kell folytatni. A zárlat alatti területekről a gyümölcsöt a határozatban előírt óvintézkedések betartása és kezelések végrehajtása mellett lehet elszállítani és felhasználni. A hazai kereskedelmi forgalomba került déligyümölcsöt meg kell semmisíteni vagy hűtőházi kezelésben kell részesíteni. A növényállomány zárlata a fertőzés felszámolását követő vegetációs időszak végén oldható fel. 2.1.3. Dendroctonus micans (Kugelann), Ips amitinus (Eichhoff), Ips cembrae (Heer), Ips duplicatus (Sahlberg), Ips sexdentatus Boerner, Ips typographus (Linnaeus), Monochamus spp. (európai populációk) Az 5%-nál nagyobb mértékben fertőzött tűlevelű (Coniferales) növények faanyagának fertőzöttségét határidőre elrendelt kéregtelenítéssel, szárítással (KD eljárás), egyéb fertőtlenítéssel, vagy a fa soron kívüli feldolgozásával kell megszüntetni. 2.1.4. Raktári kártevők Raktári kártevőkkel való fertőzés észlelése esetében, a fertőzött tárolt termékre szállítási és forgalomba hozatali korlátozás mellett, határidőre előírt kötelező védekezést kell elrendelni. Amennyiben a termelő az előírt védekezést elmulasztotta, a fertőzött termékre, tárlóhelyre, csomagoló- vagy 2001/6. szám feldolgozóhelyre, illetve a szállítóeszközre zárlatot kell elrendelni. A zárlati rendelkezés meghatározott időtartamra a terménytároló és feldolgozóhelyről az export szállításokat is megtilthatja. Trogoderma fajok fertőzésekor minden esetben zárlatot kell elrendelni, a fertőtlenített termény a kártevő maradványainak teljes eltávolítása nélkül nem adható fel exportra. A korlátozás, illetőleg a zárlat az eredményes fertőtlenítés elvégzése után oldható fel. 2.2. Baktériumok 2.2.1. Curtobacterium flaccumfaciens pv. flaccumfaciens (Hedges) Collins and Jones A fertőzött Phaseolus vulgaris L., illetve a Pisum sativum L. vetőmag állományokat zárlat alá kell helyezni, és a növényállományt a szaporításból ki kell zárni. A kórokozó azonosítását követően a fertőzött vetőmag tételt meg kell semmisíteni. A zárlat a fertőzött növények szelektálása, illetve a fertőzés megszüntetése után oldható fel. 2.3. Gombák 2.3.1. Stenocarpella maydis (Berkeley) Sutton, Stenocarpella macrospora (Earle) Sutton A fertőzött kukoricatermő területet és növényállományt zárlat alá kell helyezni. A fertőzött vetőmagtermő terület növényállományának termése vetőmagként nem hasznosítható. Az egyéb célú hasznosítás feltételeit a határozat szabályozza. Betakarítás után a növénymaradványokat szakszerűen alá kell szántani. Az elrendelt zárlat a fertőzés felszámolását követően 3 év elteltével oldható fel, amennyiben a termelő a zárlati határozatban előírtakat betartotta. 2.3.2. Mycosphaerella dearnessii (Scirrhia acicola) M.E. Barr A rendelet 3. számú melléklet c) 1. pontjában meghatározott növényfajok fertőzött szaporítóanyagát, azok fertőzött anyanövényeit, valamint a fertőzött termőterületet zárlat alá kell helyezni. A fertőzött anyanövényeket, szaporító- és ültetvényanyagot meg kell semmisíteni. A nem szaporító- és ültetvényanyag termő állományokban előforduló fertőzéseknél a fertőzött egyedek megsemmisítésétől, a fertőzés megfelelő izolálása és az állomány rendszeres kezelésének biztosítása esetén, el lehet tekinteni. A szaporító- és ültetvényanyagokra elrendelt zárlat a fertőzés felszámolását követően 1 év elteltével oldható fel. 2.4. Vírusok és vírusszerű szervezetek 2.4.1. Beet necrotic yellow vein furovirus Solanum tuberosum L. vetőgumó Beta vulgaris L. vetőmagvak előállítása esetén A fertőzött növényállományt és termését, valamint a környezetében lévő és fertőzés továbbterjesztésére alkalmas növényeket zárlat alá kell helyezni. Vetőmag előállításakor a zárlat alá helyezett teljes növényállományt a szaporításból véglegesen ki kell zárni. A növényállományt és környezetét rendszeres megfigyelés alatt kell tartani. A termés, illetőleg a növények felhasználására és a terület hasznosítására, kezelésére vonatkozó szakmai előírásokról a zárlati határozat rendelkezik. A zárlat legkorábban a tenyészidő, illetőleg a termesztési folyamat végén oldható fel. 2.4.2. European stone fruit yellows phytoplasma A csonthéjas gyümölcsfajok fertőzött növényeit, valamint a környezetükben lévő és a fertőzés továbbterjesztésére alkalmas növényeket zárlat alá kell helyezni. A fertőzött növényeket haladéktalanul meg kell semmisíteni, és a fertőzés körzetét megfigyelés alatt kell tartani. Szaporítóés ültetvényanyagok esetében a fertőzött növények környezetében lévő gazdanövényeket, továbbá a fertőzött növények anyanövényeit e károsítók kimutatására alkalmas módszerekkel meg kell vizsgálni, és a vizsgálat eredménye alapján a fertőzött növényeket és közvetlen környezetében lévő nem fertőzött gazdanövényeket haladéktalanul meg kell semmisíteni. A fertőzést terjesztő gazdaszervezetek irtásáról, a fitoplazmát terjesztő vektorok elleni védekezésről folyamatosan gondoskodni kell. A zárlat a fertőzés megszüntetése után, a mentes vizsgálati eredmények birtokában oldható fel. 2.4.3. Stolbur phytoplasma Vitis L. szaporító- és ültetvényanyag (kivéve a magvak) előállítása esetében A fertőzött növényállományt és termését, továbbá a közvetlen környezetében lévő gazdanövényeket, valamint mindezek termőfelületét vagy termesztő berendezését zárlat alá kell helyezni. A fertőzött növényeket, illetve növényállományrészt haladéktalanul meg kell semmisíteni. A zárlat alá helyezett teljes növényállományt a szaporításból véglegesen ki kell zárni. A növényállományt és környezetét rendszeres megfigyelés alatt kell tartani. A termés, illetőleg növények felhasználására, a terület vagy termesztő berendezés hasznosítására, illetőleg kezelésére vonatkozó szakmai előírásról a zárlati határozat rendelkezik. A zárlat a fertőzés megszüntetése után legkorábban a tenyészidő, illetőleg a termesztési folyamat végén oldható fel.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes